

ที่ มท ๐๘๑๐.๘/ว กรมส่งเสริมการปกครองท้องถิ่น

ถนนนครราชสีมา เขตดุสิต กทม. ๑๐๓๐๐

สิงหาคม 2564

เรื่อง ซักซ้อมแนวทางปฏิบัติในการดำเนินการจัดซื้อจัดจ้าง ตามระเบียบกระทรวงการคลังว่าด้วยการจัดซื้อ  
 จัดจ้างและการบริหารพัสดุภาครัฐ พ.ศ. 2560 สำหรับรายการงบประมาณเงินอุดหนุนเฉพาะกิจ  
 ตามร่างพระราชบัญญัติงบประมาณรายจ่ายประจำปีงบประมาณ พ.ศ. 2565

เรียน ผู้ว่าราชการจังหวัด ทุกจังหวัด ยกเว้นจังหวัดสมุทรปราการ

อ้างถึง หนังสือกรมส่งเสริมการปกครองท้องถิ่น ที่ มท 0810.8/ว 1533 ลงวันที่ 20 กรกฎาคม 2564

สิ่งที่ส่งมาด้วย แบบรายงานสรุปรายการเงินอุดหนุนเฉพาะกิจที่มีการปรับปรุงแก้ไข จำนวน 1 ชุด

ตามที่กรมส่งเสริมการปกครองท้องถิ่นได้แจ้งแนวทางปฏิบัติเพื่อเร่งรัดการจัดหาพัสดุ  
ตามพระราชบัญญัติงบประมาณรายจ่ายประจำปีงบประมาณ พ.ศ. 2565 เพื่อให้องค์กรปกครองส่วนท้องถิ่นที่จะได้รับการจัดสรรงบประมาณรายจ่ายประจำปีงบประมาณ พ.ศ. 2565 ตามบัญชีรายการงบประมาณ  
เงินอุดหนุนเฉพาะกิจที่จะได้รับการจัดสรรตามพระราชบัญญัติงบประมาณรายจ่ายประจำปีงบประมาณ   
พ.ศ. 2565 งบประมาณเงินอุดหนุนที่จัดสรรให้แก่เทศบาลตำบลและองค์การบริหารส่วนตำบล แผนงานยุทธศาสตร์ส่งเสริมการกระจายอำนาจให้แก่องค์กรปกครองส่วนท้องถิ่น ซึ่งผ่านความเห็นชอบจาก  
คณะอนุกรรมาธิการท้องถิ่น เทศบาลนคร เทศบาลเมือง และเงินอุดหนุนที่จัดสรรให้แก่องค์กรปกครอง  
ส่วนท้องถิ่น (เทศบาลตำบล และองค์การบริหารส่วนตำบล) ของกรมส่งเสริมการปกครองท้องถิ่น   
ในคณะกรรมาธิการวิสามัญพิจารณาร่างพระราชบัญญัติงบประมาณรายจ่ายประจำปีงบประมาณ พ.ศ. 2565 สภาผู้แทนราษฎร เพื่อให้องค์กรปกครองส่วนท้องถิ่นสามารถก่อหนี้ผูกพันและเบิกจ่ายงบประมาณได้แล้วเสร็จภายในปีงบประมาณ พ.ศ. 2565 รวมทั้งขอให้จังหวัดติดตาม กำชับองค์กรปกครองส่วนท้องถิ่นรายงาน  
ผลการดำเนินงานจัดซื้อจัดจ้างและความคืบหน้าของการดำเนินโครงการทุกครั้ง เมื่อมีการดำเนินการ  
ตามขั้นตอนของการจัดซื้อจัดจ้าง ผ่านระบบสารสนเทศเพื่อการวางแผนและประเมินผลขององค์กรปกครองส่วนท้องถิ่น (e-Plan) ไปจนกว่าการดำเนินการจะสิ้นสุด นั้น

กรมส่งเสริมการปกครองท้องถิ่นพิจารณาแล้ว เพื่อให้องค์กรปกครองส่วนท้องถิ่นสามารถดำเนินการจัดซื้อจัดจ้างเป็นไปด้วยความรวดเร็ว โดยก่อหนี้ผูกพันและเบิกจ่ายเงินได้แล้วเสร็จภายในปีงบประมาณ พ.ศ. 2565 จึงขอซักซ้อมแนวทางปฏิบัติในการดำเนินการจัดซื้อจัดจ้าง ตามระเบียบกระทรวงการคลังว่าด้วยการจัดซื้อจัดจ้างและการบริหารพัสดุภาครัฐ พ.ศ. 2560 สำหรับรายการงบประมาณเงินอุดหนุนเฉพาะกิจตามร่างพระราชบัญญัติงบประมาณรายจ่ายประจำปีงบประมาณ พ.ศ. 2565 ดังนี้

1. กรณีรายการงบประมาณเงินอุดหนุนเฉพาะกิจ ตามบัญชีรายการงบประมาณ  
เงินอุดหนุนเฉพาะกิจที่จะได้รับการจัดสรรตามร่างพระราชบัญญัติงบประมาณรายจ่ายประจำปีงบประมาณ   
พ.ศ. 2565 เป็นรายการตามบัญชีราคามาตรฐานครุภัณฑ์ บัญชีราคามาตรฐานสิ่งก่อสร้าง บัญชีนวัตกรรมไทย

หรือรายการที่สำนักงบประมาณปรับปรุงให้มีความเหมาะสม ให้องค์กรปกครองส่วนท้องถิ่นดำเนินการปรับปรุงแก้ไขแบบคำขอรับการสนับสนุนงบประมาณและรายละเอียดประกอบให้สอดคล้องกับรายการตามบัญชีรายการงบประมาณเงินอุดหนุนเฉพาะกิจที่จะได้รับการจัดสรรตามร่างพระราชบัญญัติงบประมาณรายจ่าย

/ประจำปี...

- 2 -

ประจำปีงบประมาณ พ.ศ. 2565 รายงานจังหวัด โดยให้จังหวัดจัดทำแบบสรุปรายการที่มีการปรับปรุงแก้ไขพร้อมแนบแบบคำขอรับการสนับสนุนงบประมาณขององค์กรปกครองส่วนท้องถิ่นที่มีการปรับปรุงแก้ไข รวบรวมส่งให้กรมส่งเสริมการปกครองท้องถิ่น ภายในวันที่ 15 กันยายน 2564

2. กรณีที่องค์กรปกครองส่วนท้องถิ่นตรวจพบว่ารายการงบประมาณเงินอุดหนุนเฉพาะกิจ ตามบัญชีรายการงบประมาณเงินอุดหนุนเฉพาะกิจที่จะได้รับการจัดสรร มีข้อผิดพลาดอันเกิดจากการพิมพ์   
เช่น สะกดผิด คำซ้ำ เกินหรือตกหล่น หรือใช้ถ้อยคำไม่ถูกต้อง ให้องค์กรปกครองส่วนท้องถิ่นดำเนินการประกาศเชิญชวนการจัดซื้อจัดจ้างตามรายการที่ถูกต้องตามข้อเท็จจริงไปก่อน โดยเมื่อได้รับการอนุมัติจัดสรรงบประมาณจากกรมส่งเสริมการปกครองท้องถิ่นแล้ว ให้เร่งเสนอขออนุมัติแก้ไขข้อผิดพลาดคลาดเคลื่อนดังกล่าวต่อผู้มีอำนาจตามระเบียบว่าด้วยการบริหารงบประมาณ พ.ศ. 2562 ก่อนที่จะมีการลงนามในสัญญาก่อหนี้ผูกพัน

3. กรณีที่องค์กรปกครองส่วนท้องถิ่นมีความประสงค์จะขอแก้ไขเปลี่ยนแปลงรายการ   
และหรือจำนวนของวงเงินงบประมาณงบเงินอุดหนุนเฉพาะกิจ ตามบัญชีรายการงบประมาณเงินอุดหนุนเฉพาะกิจที่จะได้รับการจัดสรร ที่นอกเหนือจากกรณีตามข้อ 2 เช่น การแก้ไขปริมาณงาน เป็นต้น   
ให้ชะลอการประกาศจัดซื้อจัดจ้างไว้ก่อน โดยจะสามารถดำเนินการตามกระบวนการจัดซื้อจัดจ้างได้ต่อเมื่อได้รับการอนุมัติแก้ไขเปลี่ยนแปลงจากผู้มีอำนาจตามระเบียบว่าด้วยการบริหารงบประมาณ พ.ศ. 2562 ภายหลังได้รับอนุมัติจัดสรรงบประมาณจากกรมส่งเสริมการปกครองท้องถิ่นแล้วเท่านั้น

4. กรณีที่องค์กรปกครองส่วนท้องถิ่นตรวจพบว่ารายการงบประมาณเงินอุดหนุนเฉพาะกิจ ตามบัญชีรายการงบประมาณเงินอุดหนุนเฉพาะกิจที่จะได้รับการจัดสรรหมดความจำเป็นต้องใช้จ่าย  
ไม่ว่าด้วยกรณีใด เช่น งบประมาณมีความซ้ำซ้อน ได้ใช้งบประมาณขององค์กรปกครองส่วนท้องถิ่นดำเนินการแล้ว มีหน่วยงานอื่นเข้ามาดำเนินการให้แล้ว ไม่มีความพร้อมด้านสถานที่ในการดำเนินการ รวมถึงได้รับจัดสรรงบประมาณไม่เพียงพอต่อการใช้จ่าย ให้องค์กรปกครองส่วนท้องถิ่นรวบรวมรายการดังกล่าวไว้ก่อน   
โดยจะสามารถส่งคืนงบประมาณได้ภายหลังจากได้รับการจัดสรรงบประมาณจากกรมส่งเสริมการปกครองท้องถิ่นแล้ว

รายละเอียดปรากฏตามสิ่งที่ส่งมาด้วย

จึงเรียนมาเพื่อโปรดพิจารณา

ขอแสดงความนับถือ

(นายประยูร รัตนเสนีย์)

อธิบดีกรมส่งเสริมการปกครองท้องถิ่น

กองพัฒนาและส่งเสริมการบริหารงานท้องถิ่น

ร.อสถ. .........................................

ผอ.กพส. ......................................

ผอ.กง.กจ. ....................................

นวผ.ชก. .......................................

นวผ.ชก. .......................................

กลุ่มงานส่งเสริมการกระจายอำนาจและการจัดทำงบประมาณเงินอุดหนุน

โทร. ๐ ๒๒๔๑ ๙๐๐๐ ต่อ ๒๓๓๒

โทรสาร ๐ ๒๒๔๑ ๖๙๕๖